Татарстан Республикасы Балтач муниципаль районының

«Гомуми үсеш бирүче төрдәге Балтач 2нче номерлы балалар бакчасы»

муниципаль бюджет мәктәпкәчә белем бирү учреждениесе

Мәктәпкә әзерлек төркеме балалары белән үткәрелгән

математикага өйрәтү белем бирү эшчәнлегенең

план-конспекты.

Белем бирү өлкәсе: “Танып белү үсеше”

Тема: “Светофорга ярдәм”

Бариева З.Р. беренче

квалификацион категорияле тәрбияче

Балтач бистәсе, 2025 ел

**Максат:** юл хәрәкәте кагыйдәләре белән танышу барышында пространствода сан, форма, ориентация турында күзаллаулар формалаштыру.

**Үстерү бурычы:** игътибарны, күзәтүчәнлекне, логик фикерләүне; сөйләмне; күрү-мотор ориентациясен үстерү.

**Тәрбия бурычы:** әйләнә-тирәдәгеләргә карата яхшы мөнәсәбәт, аларга ярдәм итү теләге тәрбияләү.

**Белем бирү бурычы:** пространствода һәм шакмаклы кәгазь битендә ориентлаша белүне камилләштерү; мисалларны 20 чикләрендә чишә белүне ныгыту; логик мәсьәләләрне чишүдә җитмәгән фигураны табу буенча күнегүләр ясау.

**Төп белем бирү өлкәсе:** “Танып белү үсеше”“Социаль- коммуникатив үсеше”

**Интеграль белем бирү өлкәсе:** танып- белү үсеше, сәнгати- эстетик үсеш, социаль- коммуникатив үсеше.

**Методик алымнар һәм чаралар: кыскача әңгәмә, сорау-җавап, күрсәтү, биремнәр, карау, ныгыту, нәтиҗә.**

**Җиһазлау:** физкультминуткага “Колесики” **аудиоязма**, колонка, шакмаклы битләр, туп, гади карандашлар, төсле карандашлар, **биремнәр белән кәгазь битләре,**  **слайдлар, ноутбук, проектор, экран.**

**Сүзлек өстендә эш:** транспорт, геометрик фигуралар, автомобиль, водитель,.

**Алдан үткәрелгән эш:** юл хәрәкәте турында әңгәмә, юл билгеләрен карау, транспорт төрләрен искә төшерү.

Эшчәнлек барышы:

1. Кереш өлеш.
2. Төп өлеш.
3. Математика иленә сәяхәт.
4. “Автомобиль” математик диктант.
5. “Зуррак, азрак һәм тигез” күнегүе.
6. «Машиналар һәм гаражлар»уены.
7. Физкультминутка.
8. Сорау-җавап.
9. “Юл билгесе яса” уен- күнегүе.
10. “Парын тап” уены.
11. Йомгаклау.

**Эшчәнлек барышы**

1. **Кереш өлеш.**

- Балалар, безгә бүген кунаклар килде. Сез кунакларга шатмы? Әйдәгез аларны сәламлик. (Балалар исәнләшәләр)

* Ә хәзер бер- беребезгә хәерле иртә телек.

Хәерле иртә!

Хәерле иртә миңа, (куллар белән күрсәтеп әйтү)

Хәерле иртә сиңа,

Хәерле иртә барыбызга!

- Бик яхшы! Хәзер, сезнең елмаюларыгыз аркасында, безнең көн һичшиксез яхшы булачак, безгә бик күп яңа һәм кызыклы белемнәр китерәчәк.

**II. Төп өлеш**

1. Математика иленә сәяхәт.

- Балалар, бүген иртән минем электрон почтага хат килде. Әйдәгез, аны ачып, кемнән икәнен белик?

(Тәрбияче хатны укый).

- Бу безнең дустыбыз светофордан килгән хат.

"Кадерле балалар. Мин, Математика шәһәрендә торучы Светофор, бәлагә юлыктым. Явыз тылсымчы мине сүндерде. Миңа ярдәм итегез".

-Балалар, светофорга ярдәм итәрбезме?

-Ә светофорсыз шәһәрдә нәрсә булырга мөмкин?

-Светофор ни өчен кирәк ?

- Алайса, безгә мөмкин кадәр тизрәк юлга чыгарга һәм Светофорны кабызырга кирәк.

1. **«Автомобиль» математик диктант.**

- Светофорика шәһәренә нәрсәдә барып җитәргә мөмкин?

- Кайдан йөрүэнә карап транспорт нинди төрләргә бүленә?

-Ә нәрсә белән барасын белер өчен, безгә математик диктантны эшләргә кирәк. (Балалар өстәл янына утыралар).

-Ноктага карандашны куябыз һәм эшли башлыйбыз.

-4 шакмак уңга - 2 шакмак сулга

-2 шакмак өскә - 1 шакмак аска

- 8 шакмак уңга - 6 шакмак сулга


- 2 шакмак аска - 1 шакмак өскә

3 шакмак уңга - 2 шакмак сулга

3 шакмак аска - 1 шакмак аска

2 шакмак сулга - 3 шакмак сулга

- 1 шакмак өскә - 3 шакмак өскә



-Нәрсә килеп чыкты? Тикшерегез (Үрнәк күрсәтелә)

- Автомабильга 4 шакмактан торган квадраттагы тәгәрмәч ясагыз.

(Балалар биремне үтиләр).

-Балалар, нинди матур автомабильләр килеп чыкты. Хәзер без тиз генә Светофорга ярдәмгә килеп җитәбез һәм аны кабызабыз. Менә без сезнең белән Математика шәһәренә барып җиттек.

**3. “Зуррак, азрак һәм тигез” күнегүе.**

- Беренче бирем, тыңлыйбыз. Безгә сезнең блән транспорт төрләрен чагыштырырга кирәк була һәм дәфтәрләргә саннар ярдәмендә язып куясы.

-Булдырдыгыз! Беркем дә ялгышмаган!

-Ә безгә алга таба барырга кирәк, светофорның сигналлары хаманда эшләми.

**4. «Машиналар һәм гаражлар»уены.**

- Математика шәһәрендә машиналар бик күп һәм һәрберсенең үз гаражы бар. Безгә һәр машинаны үз гаражына куярга кирәк.Ә моны машинада мисал санап башкарырга мөмкин. Мисалның җавабы гараж номеры булачак.

-Әфарин, балалар. Биремне үтәдегез.

**5. Физкультминутка*.***

**-Әйдәгез без сезнең белән ял итеп алыйк. (**Физкультминутка ясау “Колесики” җырына)

**6. Сорау-җавап.**

-Светофорны сүндергән тылсымчы сезнең юл йөрү кагыйдәләрен ничек белүегезне тикшерергә тели.

- Светофорның нинди сигналы юлны аркылы чыгарга рөхсәт итә?

- Светофорның нинди сигналы сигналның алышынуы турында кисәтә?

- Нинди билге булганда юлны аркылы чыгарга ярамый?

- Автобус тукталышын нинди билге белдерә?

- "Балалар сак булыгыз"дигән билге нинди?

- Юлны ничек дөрес үтәргә?

-Булдырдыгыз, сорауларга да дөрес җавап бирә алдыгыз. Әфарин!

**7. “Юл билгесе яса” уен- күнегүе.**

Балалар алдында юл билгеләре төшерелгән таблицасы.

-Балалар, игътибар итегез, юл билгеләре геометрик фигураларга охшаган. Бу билгеләрнең нинди геометрик фигураларга охшаганлыгын әйтегез.

- Квадратларда (түгәрәкләрдә, өчпочмакларда) күрсәтелгән юл билгесен әйтегез?

- Югалган юл билгесен буш читлеккә сызыгыз, ләкин ул юлларда да, баганаларда да кабатланмаска тиешь.

(Балалар үрнәк буенча биремне тикшерәләр (таблица уртасында «юл ябык»билгесе ясала).

|  |  |  |
| --- | --- | --- |
| https://www.prodlenka.org/components/com_mtree/attachments/494/494202/626d55fdb120d891637663.png | https://www.prodlenka.org/components/com_mtree/attachments/494/494202/626d55fdb1273992156909.jpg | https://www.prodlenka.org/components/com_mtree/attachments/494/494202/626d55fdb12d8974554354.jpg |
| https://www.prodlenka.org/components/com_mtree/attachments/494/494202/626d55fdb12d8974554354.jpg |  | https://www.prodlenka.org/components/com_mtree/attachments/494/494202/626d55fdb1273992156909.jpg |
| https://www.prodlenka.org/components/com_mtree/attachments/494/494202/626d55fdb1273992156909.jpg | https://www.prodlenka.org/components/com_mtree/attachments/494/494202/626d55fdb12d8974554354.jpg | https://www.prodlenka.org/components/com_mtree/attachments/494/494202/626d55fdb120d891637663.png |

- Буш читлектә нинди юл билгесе ясадыгыз?

-Булдырдыгыз! Бу эшне сез башкарып чыктыгыз!

**8. “Парын тап” уены.**

- «Парын тап»уены. Музыка астында балалар түгәрәк буйлап биеп баралар һәм музыка туктагач нинди сан күрсәтелә шунын хәтле берләшеп басалар.

-Менә без барлык биремнәрне дә үтәдек. Ә менә безнең тугры дустыбыз-Светофорик. Һәм аның барлык 3 сигналы да яна

(Светофорның сурәтен күрсәтелә).

- Әфарин, балалар, бүген сез светофорга булыштыгыз, хәзер шәһәрдә тагын тәртип урнашты, барысы да юл хәрәкәте кагыйдәләрен үти.

**III. Йомгаклау**

-Бүген нинди яңа һәм кызыклы нәрсәләр белдегез?

-Әйдәгез, дәрестә ниләр эшләгәнебезне искә төшерик?

-Дәрестә сезгә барыннан да бигрәк нәрсә ошады?









